Page:Dominie depos'd, or, Some reflections on his intrigue with a young lass.pdf/12

( 12 ) They wrought together in a croud; By his time I was under cloud; Yet bye an' bye I underſtood. They made one more; For Jack he tun'd his pipe, an' loud Wi' cries did roar.

Wi' that they blam'd the Seſſion Clerk; Where is the lown hid in the dark? For he s the father o' this wark: Swear to his mither, He's juſt as like him as ae lark Is like anither.

About me then there was a din, They ſought me out thro' thick and thin, Wi deil hae her, and deil hae him, He's o'er the dike; Our Dominie has now dung in His arſe a pike.

Ye msy weel judge I was right ſweer This uncouth meeting to draw near, Yet fore'd I was then to appear, Altho' perplex d; But liſten how, an' ye ſhall hear, The haggs me vex'd.

The carlings Maggy had ſo cleuked, Before young Jack was rightly hooked, They made her twioe as little booked. But to gae on, O then! how like a fool I looked, When I ſaw John.